google/wiki40b huggingface dataset:
अताउल्लाह मेंगल

सरदार अताउल्लाह खान मेंगल, जो कि आमतौर पर अताउल्लाह मेनगल के नाम से प्रसिद्ध हैं, बलूचिस्तान के क्षेत्र वढ्ढ से संबंधित एक प्रमुख राजनीतिज्ञ और आदिवासी नेता हैं वह बलूचिस्तान के प्रथम मुख्यमंत्री थे और वे इस पद पर 1 मई 1972 से 12 मई 1973 तक थे। वह मेनगल जनजाति के प्रमुख थे, और करीब चार दशकों तक बलोचिस्तान में, राष्ट्रवादी और अलगाववादी आंदोलन का नेतृत्व किया था, तथा, वे बलोचिस्तान में चल रहे राष्ट्रवाद व स्वतंत्रता की आंदोलन के महत्वपूर्णन सूत्रधार रहें हैं।। वह मुशर्रफ दौर में राष्ट्रपति पद के उम्मीदवार भी थे।
सत्येन्द्र प्रसन्न सिन्हा

सत्येंद्र प्रसाद सिन्हा बंगाल के एडवोकेट जनरल थे। वह पहले भारतीय थे जिन्होंने बाइसरॉय की काउंसिल में कानून सदस्य के रूप में प्रवेश करने का सम्मान प्राप्त किया। प्रथम महायुद्ध के पश्चात्‌ श्री सिन्हा को 'लॉर्ड' की उपाधि दी गई तथा वह 'अंडर सेक्रेटरी ऑव स्टेट फॉर इंडिया' के पद पर नियुक्त कर दिए गए। सन्‌ 1920 में लॉर्ड सिन्हा बिहार तथा उड़ीसा के गवर्नर नियुक्त हुए।
सांड युद्ध

सांड युद्ध (ग्रीक ταυρομαχία), स्पेन, पुर्तगाल, दक्षिणी फ्रांस तथा अनेक लातीनी अमेरिकी देशों का मनोरंजन है। इसके प्रारंभ के विषय में निश्चित प्रमाण नहीं मिलते लेकिन इसके समर्थन और विरोध में अनेक विवादास्पद मत मिलते हैं। 
दक्षिण भारत में भी पोंगल के पर्व के अवसर पर सांड दौड़ और सांड युद्ध की परंपरा है।

लड़ाई में सांड की भागीदारी

किसी विशेष स्थान पर लाल रंग देखकर सांड के भड़कने का कारण लाल रंग के कपड़े को हिलाए जाने का तरीका होता है। जिस तरह से उसे ‍सांड के सामने लगातार हिलाया जाता है उससे वह भड़क उठता है और हिलाने वाले व्यक्ति की ओर दौड़ पड़ता है। इसी से प्रतियोगिता आरंभ होती है।
अभिधा

अभिधा शब्द शक्ति का पहला प्रकार है जो शब्दों के शब्दकोशीय अर्थ का बोध कराती है। इसमें किसी शब्द का सामान्य अर्थ में प्रयोग होता है। जैसे 'सिर पर चढ़ाना' का अर्थ किसी चीज को किसी स्थान से उठाकर सिर पर रखना होगा।साक्षात् सांकेतित अर्थ (मुख्यार्थ या वाच्यार्थ) को प्रकट करने वाली शब्दशक्ति अभिधा शब्दशक्ति कहलाती है | इसे ‘प्रथमा’ एवं ‘अग्रिमा’ शक्ति भी कहते हैं | मुख्यार्थ की बोधिका होने के अतिरिक्त यह शक्ति पद और पदार्थ के पारस्परिक संबंध का भी ज्ञान कराती है | जैसे –गाय दूध देती है | मोहन पढ़ता है |  
1 जब किसी पद में ‘यमक’ अलंकार की प्राप्ति होती है तो वहाँ प्राय: अभिधा शब्द शक्ति होती है |
2 कभी – कभी ‘उत्प्रेक्षा’ अलंकार के पदों में भी उनका मुख्य अर्थ ही प्रकट होता है , अत: इस अलंकार के पदों में भी प्राय: ( सदैव नहीं ) अभिधा शब्द शक्ति होती है |
जवानी दीवानी

संक्षेप

मधु (निरूपा रॉय) को अपने ठाकुर भाई (इफ़्तेख़ार) के एक कर्मचारी के बेटे रवि आनंद (बलराज साहनी) से प्यार हो जाता है। जब उनकी शादी होती है, तो ठाकुर उनके साथ सभी संबंध तोड़ लेता है। वह रवि के घर में चली जाती है, जहां वे उसके छोटे भाई विजय (रणधीर कपूर) के साथ रहते हैं। 
सालों बाद, वह एक बेटे को जन्म देती है, और अपने भाई के साथ रिश्ते सुधारने का प्रयास करती है, लेकिन कोई फायदा नहीं होता। इसके बाद, विजय, स्कूल में एक लड़की, नीता (जया भादुरी) से मिलता है, जिसमें माता-पिता की सामान्य समस्याएँ होती हैं। वह ठाकुर की बेटी निकलती है, और उसकी शादी बैनी सिन्हा (नरेन्द्र नाथ) से करने का उसके पिता ने वादा किया हुआ है।
तड़ित चोंटे

तड़ित चोंटे वह चोंटे होती है जो की बिजली के गिरने से होती है। बिजली के अचानक गिरने से व्यक्ति की मृत्यु हो जाती है क्यूंकि बिजली की वोल्टेज बहुत ही अधिक होती है। तड़ित चोंटे होने के बहुत से कारण होते है जिनमे से बिजली के नुकसान, तीव्र गर्मी और इनसे उत्पन्न होने वाली यांत्रिक ऊर्जा का परिणाम है। तड़ित चोंटे व्यक्ति को या तो सीधे लगती है, या किसी वस्तु से टकराने के बाद या फिर धरती से टकराके। तड़ित चोंटे लगने के कारण कुछ व्यक्तियों की मृत्यु हो जाती है और कुछ व्यक्ति जो मरते तो नहीं है अपितु उम्रभर के लिए अपाहिज हो जाते हैं। सबसे ज्यादा संकटपूर्ण चोंट संचार प्रणाली पर हुई चोंट से होती है, और बिजली के झटके से जब फेफड़े तक पीड़ित होते हैं। तड़ित चोंटे शारीर के बाकि अंगो पर भी प्रहार करती है और कभी-कभी बिजली का वोल्टेज ज्यादा होने के कारण इंसान की मृत्यु भी हो जाती है।
सेन्ट्रोसोम

तंत्रिका कोशिका को छोड़कर प्रायः सभी प्रकार के प्राणिकोशिका में केन्द्रक के समीप साइटोप्लाज्म में एक तारानुमा रचना दिखाई देती है जिसे तारककाय कहते हैं। तारककाय के दो प्रमुख भाग होते हैं, एक को सेन्ट्रिओल और दूसरे को सेन्ट्रोस्फीयर कहते हैं। तारककाय के मध्य में सेन्ट्रिओल दो स्वच्छ, घनीभूत कणिकाओं के रूप में दिखाई देते हैं। सेन्ट्रिओल को घेरकर जो गाढ़ा कोशिकाद्रव्य रहता है, उसे सेन्ट्रोस्फीयर कहा जाता है। यह कोशिका विभाजन में मदद करता है, सीलिया तथा कशाभिका का निर्माण कराता है तथा शुक्राणुओं की पूँछ का निर्माण कराता है।
बैत बाज़ी

बैत बाज़ी : (उर्दू : بیت بازی) एक मौखिक खेल है और उर्दू कविताओं की एक शैली है जो उर्दू कविताओं के छंदों की रचना करके खेली जाती है। खेल पाकिस्तान और भारत में उर्दू बोलने वालों के बीच आम है। यह अन्त्याक्षरी, सीस्तानी मनोरंजन खेल बास-ओ-बैत या बहस ओ बैत, मलयालम अक्षरश्लोकोम और ब्रिटिश क्रैम्बो के समान है।

नियम

खेल पहले व्यक्ति द्वारा एक कविता की पंक्ती या शेर का पाठ करने के साथ शुरू होता है। प्रत्येक निम्नलिखित खिलाड़ी को पिछले खिलाड़ी द्वारा उपयोग किए गए कविता के अंतिम अक्षर से शुरू होने वाले एक और कविता के साथ जवाब देना है। एक कविता जो पहले से ही एक खेल में उपयोग की जा चुकी है, उसे दोहराया नहीं जा सकता है। अनुभवी खिलाड़ियों द्वारा उपयोग किए जाने वाले नियम अधिक कठोर हो सकते हैं, जैसे कि केवल एक कवि के छंदों या एक विषय के उपयोग की अनुमति।

इतिहास

उर्दू भाषा की एक बहुत समृद्ध काव्य परंपरा है, और खेल विशेष रूप से पाकिस्तान में कविता के प्रति उत्साही लोगों के बीच बहुत लोकप्रिय है। स्कूल और कॉलेज नियमित रूप से बैत बाजी प्रतियोगिताओं का आयोजन करते हैं। बैत बाजी प्रतियोगिताएं रेडियो, टेलीविजन और अब इंटरनेट का उपयोग करके भी आयोजित की जाती हैं। एक बहुत ही लोकप्रिय उदाहरण पाकिस्तान का लोकप्रिय टेलीविजन शो "तारिक अजीज शो" उर्फ ​​"बज्म-ए-तारिक अज़ीज़" का बैत बाजी प्रसारित किया जाता था, जिसे पहले PTV की नीलम घर के रूप में जाना जाता था। इस साप्ताहिक मनोरंजन शो में, आमतौर पर विभिन्न कॉलेजों के प्रतिभागी खेल में भाग लेते हैं और आकर्षक पुरस्कार के लिए प्रतिस्पर्धा करते हैं। यह शो युवा उर्दू प्रेमियों के लिए बहुत उत्साह पैदा करता है क्योंकि युगल के चयन को टाई के मामले में विजेता का निर्धारण करने के लिए एक महत्वपूर्ण कारक माना जाता है।
डेक्कन एक्सप्रेस

डेक्कन एक्सप्रेस मुंबई से पुणे के बीच चलने वाली एक ट्रेन सेवा हैं। यह देश के दो महत्वपूर्ण नगरों पुणे एवं मुंबई को जोड़ती हैं। यह कुल 192 किलो मीटर की दूरी तय करती हैं। यह भारत के सबसे प्रतिष्ठित ट्रेनों में से एक हैं।

सेवाएं

यह ट्रेन भारतीय रेल के द्वारा संचालित होती है एवं यह रेलवे के सेंट्रल जोन में पड़ता हैं। यह उन 6 एक्सप्रेस रेलों में से एक हैं जो सिर्फ मुंबई एवं पुणे के बीच चलती हैं। अन्य पांच ट्रेन सिंहगड एक्सप्रेस, प्रगति एक्सप्रेस, डेक्कन क्वीन, इंद्रायणी एक्सप्रेस एवं इंटरसिटी एक्सप्रेस हैं।

नामकरण

इसका नाम डेक्कन के पठार पर रखा गया हैं जिस पर पुणे शहर अवस्थित हैं।
चित्रा नाइक

जीवनी

चित्रा नाइक का जन्म १५ जुलाई १९१८ को महाराष्ट्र के पश्चिमी भारतीय राज्य पुणे में हुआ था। कला में स्नातक की उपाधि प्राप्त की मुंबई विश्वविद्यालय से। उनका करिअर भूगणगढ़, कोल्हापुर जिले में ग्रामीण संस्थान में शुरू हुआ जहां उन्होंने हरिजनों के बीच शैक्षणिक शिविरों का आयोजन किया, महिलाओं की महिला संघों (महिला मंडल) बनाने और बच्चों के डेकेयर केंद्र (बलवाडी) और स्वास्थ्य क्लिनिक की स्थापना की।
सुजानगढ़

विवरण

यह बीकानेर से 72 मील पूर्व-दक्षिण में मारवाड़ की सीमा से सटा हुआ है। इस स्थान का पुराना नाम 'खरबू जी का कोट' था। इसकी स्थापना खरबु जी पंडित द्वारा 25 नवंबर 1520 को की गई थी। आपने अपने राज्य की सभी न्यायप्रणाली को सुलझाने के लिए एक कोर्ट बनाया जिस वजह से इसका नाम "खरबु जी की कोट" पड़ा। फिर महाराजा सूरत सिंह ने 1835 ई० में इस क्षेत्र को अधिकार में लेकर इसका नाम सुजानसिंह के नाम पर सुजानगढ़ रखा। यहाँ पुराना किला अब भी विद्यमान है। यहाँ 46 मंदिर, 15 मस्जिदें और कई धर्मशालएँ है। आज़ादी से पहले सुजानगढ़ जिला था। यहाँ का वैंकटेश्वर बालाजी मंदिर उत्तर भारत का सबसे खूबसूरत और भारत का दूसरा वेंकटेश्वर मन्दिर बना हुआ है।
नारायण सरोवर

इतिहास और परिचय

पवित्र नारायण सरोवर की चर्चा श्रीमद्भागवत में मिलती है। इस ग्रंथ के चतुर्थ स्कंध में कहा गया है कि महाराजा पृथु की तीसरी पीढ़ी में राजा बर्हिष हुए। उनके पुत्र दसपचेतस् ने पुत्र प्राप्ति के लिए तपस्या करने का निर्णय लिया और वे नारायण सरोवर पहुंचे। यहां भगवान रुद्र ने प्रगट होकर दसपचेतस् को रुद्रगान सुनाया और मनोकामना पूर्ण होने का आशीर्वाद भी दिया। इसके बाद दसपचेतस् जल में खड़े होकर रुद्र जाप करने लगे। कहा जाता है कि उन्होंने 10 हजार वर्ष तक तप किया। इसके बाद भगवान प्रसन्न हुए और उनकी कामना पूरी हुई। कालक्रम में उनके घर दक्ष प्रजापति नाम से पुत्र का पदार्पण हुआ।
नारायण सरोवर में श्रद्धालु अपने पितरों का श्राद्ध भी करते हैं। इसलिए पितृपक्ष में यहां श्रद्धालुओं की संख्या बढ़ जाती है। पवित्र नारायण सरोवर के तट पर भगवान आदिनारायण का प्राचीन और भव्य मन्दिर है। नारायण सरोवर से ४ किलोमीटर दूर कोटेश्वर शिव मन्दिर है। नारायण सरोवर में त्रिकम जी, लक्ष्मीनारायण, गोवर्धननाथ जी, द्वारकानाथ जी, आद्य नारायण, रणछोड़राय जी, लक्ष्मी जी इत्यादि के मन्दिर हैं। कच्छ के महाराओ देशल जी तृतिय की रानीने इन मन्दिरों का निर्माण करवाया था। पूरे भारतवर्ष से श्रद्धालु यहाँ दर्शन हेतु आते हैं। तालाब और मन्दिर प्राचीन स्थाप्त्यों एवम् कला-कारीगरी से भरे हैं। लक्ष्मीनारायण और त्रिकमराय जी के मन्दिर का निर्माण द्वारका के सुविख्यात जगत मन्दिर की तरह-उसी शैली में किया गया हैं। अन्य ५ मन्दिर १७८०-९० में महाराव देशल जी की राने के द्वारा बनवायें गए थे।  यहाँ यात्रीओं के लिए रहने और खाने की सवलत है।

कैसे पहुँचें?

नारायण सरोवर पहुंचने के लिए सबसे पहले भुज पहुंचें। दिल्ली, मुम्बई और अहमदाबाद से भुज तक रेल मार्ग से आ सकते हैं। मुम्बई और भुज के बीच दैनिक विमान सेवा भी है। अमदाबाद से भुज की दूरी 350 कि॰मी॰ है। यहां से भुज पहुंचने के अनेक साधन हैं। भुज से नारायण सरोवर जाते समय 36 किलोमीटर की दूरी पर 1100 वर्ष पुराना पुअरेश्वर महादेव का मन्दिर है। इसके बाद 95 किलोमीटर की दूरी पर कच्छ की कुल देवी माता आशापुरा की पीठ है। शारदीय नवरात्रों में यहां श्रद्धालुओं का जमघट लगा रहता है। नारायण सरोवर-कोटेश्वर से 30 किलोमीटर आगे भारत-पाकिस्तान की सीमा है।﻿
पहले नारायण सरोवर में ठहरने, भोजन आदि की व्यवस्था नहीं थी। इस कारण श्रद्धालुओं को बड़ी कठिनाई होती थी। पूरा इलाका वीरान होता था। किन्तु अब स्वयंसेवी संगठनों ने यहां ठहरने और खाने-पीने की अच्छी व्यवस्था कर दी है। आवागमन भी अब सुगम हो गया है।
इंद्रद्युम्न

इंद्रद्युम्न एक राजा था, जो मालवा प्रदेश में राज्य करता था। उसे सपने में भगवान जगन्नाथ ने दर्शन देकर बताया कि भगवान की मूर्ति की स्थापना करो। तब उसने कड़ी तपस्या की और तब भगवान विष्णु ने उसे बताया कि वह पुरी के समुद्र तट पर जाये और उसे एक दारु लकड़ी का लठ्ठा मिलेगा। उसी लकड़ी से वह मूर्ति का निर्माण कराये। राजा ने ऐसा ही किया और उसे लकड़ी का लठ्ठा मिल भी गया। तब उसे विष्णु और विश्वकर्मा बढ़ई कारीगर और मूर्तिकार के रूप में उसके सामने उपस्थित हुए। तब उन्होंने यह शर्त रखी, कि वे एक माह में मूर्ति तैयार कर देंगे, परन्तु तब तक वह एक कमरे में बंद रहेंगे और राजा या कोई भी उस कमरे के अंदर नहीं आये। माह के अंतिम दिन जब कई दिनों तक कोई भी आवाज नहीं आयी, तो उत्सुकता वश उसने कमरे में झांका और वह वृद्ध कारीगर द्वार खोलकर बाहर आ गया और राजा से कहा, कि मूर्तियां अभी अपूर्ण हैं, उनके हाथ अभी नहीं बने थे। राजा के अफसोस करने पर, मूर्तिकार ने बताया, कि यह सब दैववश हुआ है और यह मूर्तियां ऐसे ही स्थापित होकर पूजी जायेंगीं। तब वही तीनों जगन्नाथ, बलभद्र और सुभद्रा की मूर्तियां मंदिर में स्थापित की गयीं। .
हाका

हाका दक्षिण प्रशांत महासागर में स्थित द्वीपों का एक पारम्परिक नाच है। न्यू ज़ीलैंड के रग्बी के खिलाड़ी अपने मुक़ाबलों से पहले इसके माओरी रूप का प्रदर्शन करते हैं, जिस से यह विश्व भर में पहचाना जाने लगा है। इसे एक समूह में आक्रामक मुद्राओं में पैर पटककर और चिल्लाकर नाचा जाता है। इसके साथ सामूहिक रूप से कुछ परम्परागत गाने गए जाते हैं, जिनमें "का माते" सब से प्रसिद्ध है।

इतिहास

हाका कई मौकों पर प्रदर्शित किये जाते थे। कभी मनोरंजन के लिए, कभी अथिथियों के स्वागत के लिए और कभी युद्ध के आरम्भ से पहले आक्रामक मनोस्थिति पैदा करने के लिए और शत्रु को धमकाने के लिए। हालाँकि पुरुषों द्वारा करे गए युद्ध हाका न्यू ज़ीलैंड की रग्बी टीम की वजह से प्रसिद्ध हो गए हैं, कुछ हाका स्त्रियों और बच्चों द्वारा भी किये जाते हैं।
यू°एन°आर°डब्ल्यू°ए°

मुख्यालय तथा कार्य

इसका मुख्यालय गाजा पट्टी एवं अम्मान में है। इसके कार्यकाल को महासभा द्वारा समय-समय पर विस्तारित किया जाता रहा है। अभिकरण द्वारा 1948 के अरब-इजरायल विवाद से पूर्व कम-से-कम दो वर्ष तक फिलीस्तीन में रहे व्यक्ति को फिलीस्तीनी शरणार्थी का दर्जा दिया जाता है। अभिकरण ने कुल 34 लाख लोगों को शरणार्थी के रूप में पंजीकृत किया है, जिनमें से 11 लाख व्यक्ति 59 शरणार्थी शिविरों में रह रहे हैं। शेष लोग यूएनआरडब्ल्यूए, सीरिया, जार्डन, लेबनान, पश्चिमी तट एवं गज पट्टी द्वारा अपनी सेवाएँ दिए गये क्षेत्रों, गांवों या कस्बों में निवास करते हैं। 1967 के संघर्ष के बाद महासभा ने इस अभिकरण को अन्य विस्थापित लोगों (गैर-फिलीस्तीनी) को भी मानवीय सहायता उपलब्ध कराने की अतिरिक्त जिम्मेदारी सौंपीं। 1993 से अभिकरण द्वारा सामाजिक-आर्थिक आधार संरचना के सुधार एवं रोजगार अवसरों के निर्माण के माध्यम से शांति प्रक्रिया को समर्थन देने की योजना बनाई गयी है यद्यपि वित्तीय संकट के कारण इस प्रकार की कई सेवाओं में कटौती करनी पड़ी थी।
राजभवन (त्रिपुरा)

राजभवन अगरतला भारत के त्रिपुरा राज्य के राज्यपाल का आधिकारिक आवास है। यह राज्य की राजधानी अगरतला में स्थित है। डी. यशवन्तराव पाटिल त्रिपुरा के वर्तनाम राज्यपाल हैं।

राजभवन

अगरतला राजभवन, कुंजाबन, अगरतला में स्थित है। इसका कुल क्षेत्रफल १.७६ हैक्टेयर है। इसका निर्माण १९१७ में महाराजा बिरेन्द्र किशोर माणिक्य (१९०९-१९२३) द्वारा करवाया गया था और इसे अब राजभवन के नाम से जाना जाता है।
सान लोरेंज़ो का गिरजाघर, तोलेदो

सान लोरेंज़ो का गिरजाघर, तोलेदो स्पेन में एक गिरजाघर है। यह 11 वीं सदी के पहले आधे हिस्से में से एक मस्जिद की जगह पर बनाया गया था।  1121 में सान लोरेंज़ो के गिरजाघर लिए समर्पित मोज़ैक-अरबी कला के प्रयोग करते हुए इस गिरजाघर का पहली बार उल्लेख किया गया था।

वर्तमान स्थिति

18 वीं सदी में सैन लोरेंजो को एक बड़े पैमाने पर फिर से बनाया गया था। 1936 में आग को कारण यह खंडहर में बदल गया था। इस गिरजाघर के केवल दीवारें और एक मीनार बच गया था।
उदैतापुर गाँव, कन्नौज (कन्नौज)

शिक्षा

७२%
हम तो मोहब्बत करेगा

संक्षेप

राजू (बॉबी देओल) एक लोकप्रिय होटल में वेटर है। वह प्रसिद्ध समाचार एंकर गीता (करिश्मा कपूर) से प्यार करता है। उसका बड़ा सपना एक दिन उससे मिलना और उससे शादी करना है। उसे होटल के ग्राहकों को खिलाने के लिए नियुक्त किया गया है। वह श्री देसाई से मिलता हैं जो होटल में भी रह रहे हैं। श्री देसाई के होटल के कमरे से बाहर निकलने पर, वह केतु (शक्ति कपूर) नामक अज्ञात अजनबी को उनके कमरे में जाता हुआ देखता है। श्री देसाई अपने कमरे की खिड़की के किनारे मृत पड़े होते हैं। गीता लोगों से साक्षात्कार के लिए होटल आती है। राजू उससे मिलने के लिए मर रहा हैं। इसके अलावा गीता की अपने चैनल के सर रोहित (रोहित रॉय) से सगाई हो चुकी है। इसलिये राजू उसके पास झूठ बोलता है कि उसने हत्या होते देखी है। अज्ञात हत्यारा तब उसे मारने का फैसला करता है और राजू की तलाश शुरू करता है। इस बीच, गीता भी अपने भाई विक्रम (राजेन्द्रनाथ ज़ुत्शी) की तलाश में है।
हैवलॉक द्वीप

विवरण

स्वराज द्वीप के कई निवासी सन् १९७१ के बांग्लादेश स्वाधीनता युद्ध के दौरान आये शरणार्थी और उनके वंशज हैं, जिन्हें भारत सरकार ने यहाँ बसाया था। इस द्वीप पर पाँच गाँव हैं: गोविन्दा नगर, विजय नगर, श्याम नगर, कृष्ण नगर और राधा नगर। भारत सरकार ने यहाँ पर्यावर्णीय पर्यटन विकसित करने का निर्णय लिया और अब यहाँ के तट विश्वप्रसिद्ध हो चुके हैं। टाइम (अंग्रेज़ी पत्रिका) ने २००४ में छपे एक अंक में पश्चिमी तट के तट नम्बर ७ (जो राधा नगर तट भी कहलाता है) एशिया का सर्वोत्तम तट घोषित किया था।
११४९ ईसा पूर्व

११४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चाँदनी चौक

इतिहास

बाजार का इतिहास राजधानी शाहजहानाबाद की स्थापना से शुरू होता है, जब सम्राट शाहजहां ने अपनी नई राजधानी के बगल में यमुना नदी के तट पर लाल किले की स्थापना की थी।
चांदनी चौक को १६५० ईस्वी में शाहजहां की पुत्री, राजकुमारी जहांआरा बेगम ने डिजाइन किया था। १,५६० दुकानों वाला यह बाजार मूल रूप से ४० गज चौड़ा और १,५२० गज लम्बा था। बाजार आकृति में चौकोर था, तथा इसके केंद्र में एक ताल उपस्थित था, जो चांदनी रात में चमकता था, और इसी कारण बाजार का नाम चांदनी चौक पड़ा था। सभी दुकानों को उस समय आधे चंद्रमा के आकार के पैटर्न में बनाया गया था, जो अब विलुप्त हो गया था। यह बाजार अपने चांदी के व्यापारियों के लिए प्रसिद्ध था, जिस कारण इसे "सिल्वर स्ट्रीट" के नाम से भी पहचाना गया है।
चांदनी चौक एक समय में भारत का सबसे बड़ा बाजार था। मुगल शाही जुलूस चांदनी चौक से गुजरते थे। १९०३ में दिल्ली दरबार के आयोजन के समय इस परंपरा को पुनर्स्थापित किया गया था। १८६३ में ब्रिटिश सरकार द्वारा चौक के पास दिल्ली टाउन हॉल बनाया गया था। चौक के तालाब को १९५० के दशक तक एक घंटाघर से प्रतिस्थापित कर दिया गया था। इसी कारण बाजार का केंद्र अभी भी घंटाघर के नाम से जाना जाता है।

प्रचलित लोकसंस्कृति में

चांदनी चौक को कई फिल्मों में पुरानी दिल्ली की अभिन्न पहचान के रूप में दर्शाया गया है। २००१ की बॉलीवुड फिल्म कभी खुशी कभी गम में चांदनी चौक को प्रमुखता से दर्शाया गया था; यहां फिल्म की पात्र अंजलि (काजोल) और उनकी बहन पूजा (करीना कपूर) रहते थे। २००८ में अनिल कपूर, अनुराग सिन्हा, शेफाली छाया और अदिति शर्मा अभिनीत बॉलीवुड फिल्म ब्लैक एंड व्हाइट चांदनी चौक में सेट है। इसके बाद अगले ही वर्ष आयी दो अन्य फिल्में भी चांदनी चौक के आसपास केंद्रित थी; अक्षय कुमार, दीपिका पादुकोण, मिथुन चक्रवर्ती और रणवीर शौरी अभिनीत चाँदनी चौक टू चाइना, और अभिषेक बच्चन, सोनम कपूर, वहीदा रहमान, ओम पुरी, अतुल कुलकर्णी और दिव्या दत्ता अभिनीत दिल्ली - ६। २०१७ से सब टीवी पर प्रसारित हो रहा टीवी कार्यक्रम जीजाजी छत पर हैं भी चांदनी चौक में ही सेट है।
स्ट्राबेरी लेटेन्ट रिंगस्पोट वाइरस

स्ट्राबेरी लेटेन्ट रिंगस्पोट वाइरस एक विषाणु है।
अनुकृति गुसांई

अनुकृति गुसांई (English: Anukriti Gusain, जन्म 25 मार्च 1994 ) एक भारतीय मॉडल, टेलीविजन मेजबान और प्लैनेट बॉलीवुड न्यूज के प्रस्तुतकर्ता हैं। गुसैन को मिस एशिया पैसिफ़िक वर्ल्ड इंडिया 2014 का ताज पहनाया गया है और मिस एशिया पैसिफ़िक 2014 2014 में भारत का प्रतिनिधित्व किया गया है और यह 4 वीं धावक अप के रूप में समाप्त हुआ है। वह फेमिना मिस इंडिया दिल्ली 2013 क्राउन और ब्राइड ऑफ द वर्ल्ड इंडिया 2013 के विजेता हैं। वह 2017 में पेंटेंट्री में वापस आ गई, जब उसने फेमिना मिस इंडिया उत्तराखंड 2017 जीती और उसने अपने घर राज्य उत्तराखंड को शीर्ष 30 फाइनल के बीच फ़ेमिना मिस इंडिया 2017 के नए प्रारूप के तहत प्रतिनिधित्व किया उन्हें मिस ग्रैंड इंडिया 2017 के रूप में नियुक्त किया गया और प्रमुख प्रायोजित मिस ग्रैंड इंटरनेशनल 2017 में भारत का प्रतिनिधित्व किया था जो वियतनाम में आयोजित किया गया था, जहां वह शीर्ष 20 तक पहुंचने में सफल रहे, लेकिन आगे नहीं जा सके।

प्रारंभिक जीवन और शिक्षा

अनुकृति का जन्म उत्तर भारतीय राज्य उत्तराखंड के पौड़ी गढ़वाल जिले के लांसडाउन में हुआ था। वह गांव कांडोली से हैं। वह उत्तम सिंह गुसैन और नर्वदा देवी के तीन बच्चों में से पहला है। [11] [12] अनुकृति ने अपनी स्कूली शिक्षा सेना पब्लिक स्कूल, लांसडोन से पूरी कर ली है। ग्यूसेन ने अपनी स्कूली शिक्षा में सर्वश्रेष्ठ संवाद जीता है। उन्होंने डीआईटी विश्वविद्यालय, देहरादून से कंप्यूटर साइंस इंजीनियरिंग में स्नातक किया
गिरह

गिरह का अर्थ गाँठ है।

उदाहरण

दोस्ती की गिरह कच्चे धागों पर टिक नहीं सकती।

मूल

यह फ़ारसी भाषा का शब्द (گرھ) है।
शरीर का निर्जलीकरण

कारण

आंतों में यदि दहन हो रहा हो या उसे नुकसान पहुंच रहा हो अथवा कीटाणु या वायरस के जमा होने की वजह से अंतड़ियां अवशोषण करने की क्षमता से अधिक तरल पदार्थ उत्पन्न कर रहा हो तब आंत के मार्ग में अधिक तरल पदार्थ निकल जाता है जिससे निर्जलीकरण (डी-हाइड्रेशन) होता है। पेय के रूप में तरल पदार्थ कम मात्र में लेने का कारण भूख न लगना या मिचली होना हो सकता है।
जल्ह्रास के अनेक कारण हो सकते हैं, जिनमें निम्नलिखित उल्लेखनीय हैं :
1. जलरिक्तता या प्रांरभिक जल्ह्रास - यह मनुष्य को पानी न मिलने, ज्वर होने, बार बार वमन और दस्त आने से हो जाता है।
2. इलेक्ट्रोलाइट के कुल परिमाण में कमी तथा लवण का नि:शेषण (depletion) - शरीर के बाह्य कोशिकाद्रवों तथा आंतर कोशिकाद्रवों के इलेक्ट्रोलाइटों के बीच जल के निरसन या अवरोधन द्वारा सांद्रण स्थायी रखा जाता है। कुल इलेक्ट्रोलाइटों की कमी या वृद्धि से शरीर में पानी की मात्रा घटती या बढ़ती रहती है।
3. अतिबली विलयन (Hypertonic solution) का अंत: शिरा इंजेक्शन - इससे रक्त में रसाकर्षणदाब अस्थायी रूप से बढ़ जाती है और ऊतक द्रव बहकर उसमें चला जाता है। बाद में बढ़ा हुआ द्रव वृक्क द्वारा उत्सर्जित होता है और शरीर के जल में वास्तविक ह्रास होता है।

लक्षण

निर्जलीकरण (डी-हाइड्रेशन) का विश्वसनीय लक्षण कुछ ही दिनों में वजन का तेजी से कम होना है (कुछ मामलों में कुछ घंटो में)। 10 प्रतिशत से अधिक वजन तेजी से कम होना गंभीर लक्षण माना जाता है। इन लक्षणों को वास्तविक बीमारी से अलग करके देखना काफी मुश्किल काम है। सामान्यतः निर्जलीकरण (डी-हाइड्रेशन) के निम्नलिखित लक्षण हो सकते हैं। अधिक प्यास लगना, मुंह सूखना, कमजोरी व चक्कर आना (विशेषकर जब व्यक्ति खड़ा होता है) मूत्र का गाढ़ा होना या कम पेशाब आना। अत्यधिक निर्जलीकरण (डी-हाइड्रेशन) शरीर का रसायन ही बदल देता है। इसमें गुर्दे खराब हो जाते हैं और ये जीवन के लिए घातक हो सकते हैं।

परिणाम

जल्ह्रास के संभव परिणाम निम्नलिखित हैं : 
शरीर के भार में कमी, अम्ल और क्षार के संतुलन में विक्षोभ, रक्त में प्रोटोनविहीन नाइट्रोजन की वृद्धि, क्लोराइड की प्लाविका प्रोटीनसांद्रण में वृद्धि, शरीर के ताप में वृद्धि, नाड़ी में वृद्धि और हृदय निपज (output) में कमी, प्यास लगना, त्वचीय और उपत्वचीय जल्ह्रास के कारण त्वचा का ढीलापन, शुष्कता और उसमें झुर्रियाँ पड़ना तथा परिक्लांति और पात।
मार्गशीर्ष कृष्ण चतुर्दशी

मार्गशीर्ष कृष्ण चतुर्दशी भारतीय पंचांग  के अनुसार नौवें माह की उनतीसवी तिथि है, वर्षान्त में अभी ९१ तिथियाँ अवशिष्ट हैं।
पांगी

पांगी, भारत की एक प्रमुख जनजाति हैं।
यूरोपीय क्रिकेट परिषद

क्रियाएँ

ईसीसी क्रिकेट की दुनिया भर में शासी प्राधिकार के तत्वावधान में यूरोप के लिए क्षेत्रीय अधिकार है,  अंतरराष्ट्रीय क्रिकेट परिषद (आईसीसी)। यह लंदन, इंग्लैंड में आधारित है, और लॉर्ड्स में अपने कार्यकारी बैठकों मेजबान है। इसके वर्तमान अध्यक्ष रोजर नाइट है।
ईसीसी को बढ़ावा देने और क्रिकेट के खेल के विकास के यूरोपीय महाद्वीप में और इसराइल (क्रिकेट के प्रयोजनों के लिए, लगभग सभी खेल के साथ के रूप में, इसराइल एक यूरोपीय देश माना जाता है) के लिए जिम्मेदार है। यूरोप एक क्षेत्र है जहां परंपरागत रूप से खेल निखरा नहीं किया गया है। क्रिकेट में भी इस तरह फुटबॉल और बास्केटबॉल के रूप में बहुत अधिक लोकप्रिय खेल, से कड़ी प्रतिस्पर्धा का सामना करना पड़ता है। यह अपने प्रमुख उद्देश्यों के रूप में सूचीबद्ध करता है: भागीदारी, उच्च प्रदर्शन, टूर्नामेंट संरचना, बाजार को चौड़ा करने, और क्रिकेट की आत्मा को बढ़ावा देने।
एसीसी सी जूनियर, इनडोर और महिलाओं के टूर्नामेंट के साथ साथ यूरोपीय क्रिकेट चैम्पियनशिप के आयोजन के लिए जिम्मेदार है। टूर्नामेंट संरचना क्रिकेट आईसीसी क्रिकेट विश्व कप के लिए योग्यता का हिस्सा है।
ईसीसी विकास कार्यक्रमों है कि सदस्य देशों में कोचिंग, अंपायरिंग, प्रशिक्षण, क्लीनिक और खेल चिकित्सा कार्यक्रमों का समर्थन चलाता है। इन कार्यक्रमों में यूरोपीय विकास प्रबंधक की जिम्मेदारी है और कर्मचारियों की एक छोटी सी टीम आईसीसी विकास कार्यक्रम के प्रमुख उद्देश्यों में से ढांचे के भीतर हैं। होस्टिंग और आईसीसी के पांच क्षेत्रीय कार्यक्रमों का समर्थन करने के लिए जिम्मेदारी इस मामले में, प्रत्येक क्षेत्र में पूर्ण सदस्य के लिए गिर जाता इंग्लैंड और वेल्स क्रिकेट बोर्ड (ईसीबी), जो है, बारी में, शामिल मेरिलबोन क्रिकेट क्लब (एमसीसी) यूरोप के साथ एमसीसी की मौजूदा मजबूत संबंध के आधार पर।
कार्यक्रम काफी हद तक आईसीसी (द्विवार्षिक आईसीसी चैंपियंस ट्रॉफी के माध्यम से, पूर्ण सदस्य और एसोसिएट क्वालिफायर के बीच खेला) ईसीबी और एमसीसी, और वाणिज्यिक प्रायोजन के एक बढ़ती स्तर से सहायता के साथ द्वारा वित्त पोषण किया है।

इतिहास

क्रिकेट होने पहले एडमिरल नेल्सन सैनिकों और नाविकों द्वारा यूरोप में खेला गया व्हिल्स्ट वे 1793 में नेपल्स में तैनात थे के रूप में दर्ज की गई है। खेल लोकप्रियता में तेजी से बढ़ी है, और नियमित रूप से उन्नीसवीं सदी के दौरान शौकिया स्तर पर खेला गया था। कई पेशेवर उन्नीसवीं के अंत में गठन किया और बीसवीं सदी, जिनमें से सबसे प्रसिद्ध, मिलान में क्रिकेट और फुटबॉल क्लब की शुरुआत क्लब, एसी मिलान के अग्रदूत थे। हालांकि, 1920 के दशक और 1930 के दशक में यूरोप भर में फासीवाद के उदय के खेल की लोकप्रियता में गिरावट दर्ज की गई। हालांकि यह शौकिया स्तर पर खेला जा करने के लिए जारी रखा, यह 1990 के दशक कि यह एक बड़े पैमाने पर पुनर्जीवित करना शुरू तक नहीं था।
आईसीसी ने 1997 में स्थापित किया गया था, प्रशासन भारी यूरोपीय क्रिकेट फेडरेशन की जगह है, और 14 का एक प्रारंभिक सदस्यता से (2006) के रूप में 37 सदस्य संघों होने के लिए विस्तार किया गया है। नौ सदस्य देशों के आईसीसी के एसोसिएट का दर्जा दिया है, एक और आगे 17 से सम्बद्ध का दर्जा दिया है, और 11 आईसीसी के भावी सदस्य हैं। खेल की लोकप्रियता में वृद्धि जारी है, और तीन ईसीसी के सदस्यों, स्कॉटलैंड, आयरलैंड और नीदरलैंड, इंग्लैंड टेस्ट दर्जा के साथ-साथ, 2007 आईसीसी क्रिकेट विश्व कप में हिस्सा और 2009 ट्वेंटी-20 विश्व कप।
मेसिना जलसन्धि

यह विश्व की एक प्रमुख जलसन्धि हैं | भूमध्य सागर में इटली तथा सिसली द्वीप के मध्य
देवी नगर

देवी नगर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
देवी नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १०२५  है।